Acta Apostolicae Sedis

Acta Apostolicae Sedis ('Apaštalų Sosto darbai') – oficialus periodinis Vatikano leidinys, redaguojamas Valstybės sekretoriato. Įsteigė popiežius Pijus X 1908 m. rugsėjo 29 d. konstitucija Promulgandi Pontificias Constitutiones, pirmasis leidimas pasirodė 1909 m. sausio 1 d. „Acta Apostolicae Sedis“ pakeitė „Acta sanctae sedis“, ėjusį nuo 1865 m. (iki 1904 m. šis leidinys neturėjo oficialaus statuso).Acta Apostolicae Sedis. Encyclopedia.com. Nuoroda tikrinta 2022-08-24.

Šis leidinys (jei nenurodyta kitaip) – vienintelis būdas Šventojo Sosto teisės aktams promulguoti. Iki tol neretai būdavo promulguojama, iškabinant dokumentus prie įėjimo į popiežiaus rezidenciją.

„Acta Apostolicae Sedis“, leidžiamame kartą per mėnesį arba rečiau,Juozas Tumelis. Acta Apostolicae Sedis. Visuotinė lietuvių enciklopedija. Nuoroda tikrinta 2022-08-24. publikuojamos popiežių bulės, enciklikos, konstitucijos, brevės, motu proprio, laiškai, kreipimaisi, taip pat Romos kurijos įstaigų (kongregacijų, tribunolų) oficialioji informacija, vieši potvarkiai, dekretai, nutarimai, tribunolų aktai, komisijų nutarimai, instrukcijos.Religijotyros žodynas. – Vilnius: Mintis, 1991, 11 psl.

 Išnašos 

 Nuorodos 
  Acta Apostolicae Sedis

Kategorija:Vatikanas